Komisijos reglamentas (EB) Nr. 1464/2003
2003 m. rugpjūčio 19 d.
2003/2004 prekybos metams nustatantis minimalią kainą, kurią gamintojai turi mokėti už džiovintas slyvas, ir pagalbą džiovintų slyvų gamybai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Reglamentu (EB) Nr. 453/2002 [2], ypač į jo 6b straipsnio 3 dalį ir 6c straipsnio 7 dalį,
kadangi:
(1) 2001 m. kovo 2 d. Komisijos reglamento (EB) Nr. 449/2001, nustatančio Tarybos reglamento (EB) Nr. 2201/96 išsamias taikymo taisykles dėl pagalbos schemos perdirbtų vaisių ir daržovių produktams [3], su paskutiniais pakeitimais, padarytais Reglamentu (EB) Nr. 1426/2002 [4], 2 straipsnyje yra nustatytos prekybos metų datos.
(2) Minimalios kainos ir pagalbos gamybai nustatymo kriterijai yra apibrėžti Reglamento (EB) Nr. 2201/96 atitinkamai 6b ir 6c straipsniuose.
(3) Produktai, kuriems turi būti nustatyta minimali kaina ir pagalba, yra išvardyti 1999 m. kovo 3 d. Komisijos reglamento, nustatančio išsamias Tarybos reglamento (EB) Nr. 2201/96 taikymo taisykles dėl pagalbos priemonių džiovintoms slyvoms [5], 3 straipsnyje, o savybės, kurias šie produktai turi atitikti, yra nustatytos minėto reglamento 2 straipsnyje. Todėl reikėtų nustatyti minimalią kainą ir pagalbą gamybai už 2003/2004 prekybos metus.
(4) Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Už 2003/2004 prekybos metus:
a) Reglamento (EB) Nr. 2201/96 3 straipsnyje nurodyta minimali kaina už džiovintas "d'Ente" slyvas yra EUR 1935,23 už gamintojo pateiktą neto toną;
b) minėto reglamento 4 straipsnyje nurodyta pagalba slyvų gamybai yra EUR 804,15 už neto toną.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 19 d.